Μετά από Γερμανία και Γαλλία, ο Γιώργος Παπανδρέου έρχεται στην Ουάσιγκτον
σήμερα πρόκειται να συναντηθεί με την ΥπΕξ των ΗΠΑ Χίλαρυ Κλίντον
Η στήριξη τηςΚαγκελαρίου, Άνγκελας Μέρκελ, ήταν ξεκάθαρη παρόλο ότι δεν έδωσε καμία χειροπιαστή απόδειξη της στήριξής της. Αναγνώρισε ότι η Ελλάδα δέχεται κερδοσκοπικές επιθέσεις που πρέπει να αποτραπούν γιατί μπορεί να πλήξουν όλη την Ευρώπη, δήλωσε ότι ηΕλλάδα ήταν και είναι μέλος της Ε.Ε.και της Ευρωζώνης και θα παραμείνει, ενώ συνεχάρη την Ελλάδα για τα ουσιαστικά μέτρα που έλαβε χαρακτηρίζοντας την προσπάθεια «τιτάνια». Στο Παρίσι, το απόγευματο κλίμα ήταν πολύ καλύτερο κατά γενική ομολογία των παρευρισκομένων, καθώς είχεπροηγηθεί και η δήλωση του Γάλλου Προέδρου, Νικολά Σαρκοζί, ότι «δεν μπορούμενα αφήσουμε μια χώρα της ευρωζώνης να καταρρεύσει και πρέπει να βοηθήσουμε τηνΕλλάδα να βγει από την κρίση αλλιώς θα πάψει να υπάρχει το ευρώ». Η συνάντηση έγινε στο Μέγαρο των Ηλυσίων διήρκεσε περίπου μια ώρα καιστις συζητήσεις ήταν παρούσα και η Υπουργός Οικονομίας της Γαλλίας, ΚριστίνΛανγκάρντ, η οποία είχε και κατ’ ιδίαν συνάντηση με τον Γιώργο Παπακωσταντίνου. Στην κοινήσυνέντευξη που παραχώρησαν και που δεν συνηθίζεται, ο Γάλλος Πρόεδροςεπισφράγισε την πλήρη στήριξη της Γαλλίας στην προσπάθεια της Ελλάδας: «Η Ελλάδα έπραξε αυτό που ζήτησε η Ευρώπη. Τα κράτημέλη της Ευρωζώνης είναι υποχρεωμένα να σταθούν δίπλα της. Δεν υπάρχει, άλλα αν υπήρχε ανάγκη άμεσης χρηματοδότησης τα κράτη της Ευρωζώνης θα κάλυπταν την Ελλάδα». Τόσο ο Πρόεδρος Σαρκοζί όσο και ο κ. Παπανδρέου μίλησανγια κοινή δράση μαζί με την κ. Μέρκελ και τον Πρόεδρο του Γιούρογκρουπ, Ζαν Κλώντ Γιούνκερ, άμεσα για την πάταξη της κερδοσκοπίας. Ο Πρωθυπουργός κ. Παπανδρέου ευχαρίστησε τονκ. Σαρκοζί, αλλά και τον ίδιο το γαλλικό λαό, για την ουσιαστική προσωπική στήριξή του προς την Ελλάδα. Έχοντας ήδη συναντήσειτους ισχυρούς της Ευρώπης, ο Γιώργος Παπανδρέου θα πραγματοποιήσει αύριο τηνπρώτη του επίσκεψη στον Λευκό Οίκο και θα συναντηθεί με τον Πρόεδρο ΜπαράκΟμπάμα. Λόγω της συγκυρίας το πρώτο θέματων συνομιλιών θα είναι βέβαια η Ελληνική Οικονομία, αλλά και το πρόβλημα του υψηλούκόστους δανεισμού. Όμως θα συζητηθούν καιπολιτικά προβλήματα όπως οι προοπτικές λύσης του Κυπριακού και του Σκοπιανού, καθώς και οιΕλληνοτουρκικές σχέσεις. Στην Αθήνα οι αναλυτές θεωρούν ότι και το θέμα της κατάργησης της βίζας θα θιγεί, αν και δεν είναι στηνατζέντα, ενώ η επίσκεψη θα θεωρηθεί επιτυχής αν υπάρξουν δεσμεύσεις για συγκεκριμένες δράσεις. Ο κυριακάτικοςτύπος στην Αθήνα όπως είναι φυσικό αφιερώνει σελίδες στις επισκέψεις τουΠρωθυπουργού, αλλά πιο ενδιαφέρον παρουσιάζουν οι δημοσκοπήσεις για τα μέτρα λιτότητας της κυβέρνησης που εγκυμονούν φαινόμενα κοινωνικής εξέγερσης με το σύνθημα «οι φτωχοί θα γίνουν φτωχότεροι και οι πλούσιοι πλουσιότεροι» νακυριαρχεί. Παρ’ όλο ότι οιπολίτες θεωρούν πως τα μέτρα είναι αναγκαία αλλά άδικα, είναι κυρίως αντίθετοι με την αύξηση της τιμής των καυσίμων, των περικοπών των δώρων και την αύξηση του ΦΠΑ.